stanford-oval/wikipedia huggingface dataset:
Kosketusele

Kosketusele (engl. touch-gesture) on kosketusnäyttöisen laitteen ohjaamiseen tarkoitettu komento. Kosketusnäyttöistä laitetta voidaan käyttää paitsi sormella myös kosketusnäyttöjä varten kehitetyillä kynillä (engl. stylus) tai muilla sopivilla esineillä.
Kosketuksen suurin etu hiireen nähden on se, että kosketus on suorempaa vuorovaikutusta. Kosketus on myös helpompi oppia kuin hiiren käyttö, koska se muistuttaa kynällä työskentelyä. Koskettaminen sormella ja kynällä eroavat toisistaan, mutta ovat kuitenkin samantyyppisiä. Kosketuksen etuna ovat lisäksi sen nopeus ja virheettömyys.
Kosketuseleiden käyttäminen tuo tullessaan myös joitakin ongelmia. Jos kosketusnäyttö on asetettu ergonomisesti väärään asentoon (esimerkiksi väärä kulma, väärä korkeus tai etäisyys käyttäjästä) saattaa käyttäjän käsi väsyä lyhyenkin käyttökerran aikana. Kosketusnäyttöä sormella käytettäessä saattaa näytön pinta likaantua. Ongelmia voi tuottaa myös pienten objektien osoittaminen ja niitä koskevien komentojen antaminen.
Ele voidaan tehdä yhdellä tai kahdella sormella. Eleitä ovat esimerkiksi:
napauttaminen
yhden sormen liu´uttaminen
painettuna pitäminen, joka vaikuttaa kuten hiiren kakkospainikkeen napsauttaminen
kahden sormen liike, supistaminen (eli nipistäminen) ja avaaminen (eli zoomaaminen tai venyttäminen)
siirtymisliike, esimerkiksi selaaminen, vierittäminen
reunan sipaisu, joka esimerkiksi avaa valikon
Kuubansmaragdikolibri

| Kuubansmaragdikolibri |
| --- | --- |
 Naaras
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Smaragdikolibrit Chlorostilbon
Laji::  ricordii
Kaksiosainen nimi
 Chlorostilbon ricordii  (Gervais, 1835) 
Katso myös
   Kuubansmaragdikolibri Wikispeciesissä   Kuubansmaragdikolibri Commonsissa 
Infobox OKNimi-testi OKIUCN-testi OK: 
Kuubansmaragdikolibri (Chlorostilbon ricordii) on neotrooppisen alueen kiitäjälintu. Sen esiintymisalue käsittää Kuuban ja Bahamasaaret. Paul Gervais kuvaili lajin holotyypin Kuuban Santiago de Cubasta vuonna 1835.
Koiras
1930-luvun lama

Varhaisen valokuvadokumentaristin Dorothea Langen kuva Siirtolaisäiti vuodelta 1936 Florence Owens Thompsonista, 32-vuotiaasta cherokeeintiaaniheimoon kuuluvasta sadonkorjaajasta kahden lapsensa kanssa Nipomossa Kaliforniassa. Kuva esittää työn perässä kulkevia laman uhreja.
1930-luvun lama  tai vaihtoehtoisesti suuri lama (engl. Great Depression) oli Yhdysvalloista vuonna 1929 alkanut taloustaantuma. Lama aiheutti tuotannon ja bruttokansantulon romahduksen Yhdysvalloissa. Teollisuustuotanto väheni 47 ja bruttokansantuote 33 prosenttia. Työttömyys nousi pahimmillaan yli 20 prosentin. Talous elpyi entiselle tasolle vasta toisen maailmansodan jälkeen.
Laman alku ja ensimmäiset vuodet sijoittuivat presidentti Herbert Hooverin kaudelle. Eräänä suuren laman alkupisteenä pidetään ”mustaa torstaita” 24. lokakuuta 1929, jolloin New Yorkin pörssi romahti. Se ei kuitenkaan ollut laman varsinainen syy. Hoover ei saanut jatkokautta, ja presidenttinä aloitti Franklin Delano Roosevelt, joka kampanjoi New Deal -idealla.
Suuren laman vaikutukset levisivät lähes kaikkiin maailman maihin, ja koko maailman kansantuotteen arvioidaan romahtaneen jopa 15 prosenttia. Vuoden 1929 jälkeen maailmanmarkkinoiden tärkeimpien tuotteiden hinnat puolittuivat kahden vuoden kuluessa, mikä aiheutti paljon vararikkoja yrityksille. Latinalaisessa Amerikassa lama alkoi hiukan Yhdysvaltoja aiemmin. Saksassa teollisuustuotannon romahdus oli samaa suuruusluokkaa kuin Yhdysvalloissa. Britanniassa ja Ranskassa lama alkoi vasta 1930-luvun puolella. Työttömyyden ollessa pahimmillaan teollisuusmaissa oli yhteensä noin 40 miljoonaa työtöntä.
Erimielisyydet laman synnyn, syvyyden ja pituuden syistä > Eri koulukuntien kantoja

Uusklassisen taloustieteen mukaan lama johtui paljolti protektionismin, verotuksen ja sääntelyn kiristämisestä ja tehottoman julkisen talouden kasvattamisesta.
Keynesiläisyyden mukaan lama johtui siitä, että kysyntä oli riittämätöntä ja työntekijöitä ei pidetty kysynnän puutteesta johtuen töissä, jolloin kysyntä pieneni entisestään.
Monetarismin mukaan lama johtui paljolti rahamäärän supistumisesta, joka taas johtui epäonnistuneesta keskuspankkipolitiikasta.
Itävaltalaisen taloustieteen mukaan lama johtui paljolti keskuspankin liian löysästä rahapolitiikasta 1920-luvun nousukaudella ja pankkien kassavarantovelvoitteen vähäisyyden aiheuttamasta luoton lisäämisestä, jotka johtivat vääriin investointeihin, talouskuplaan ja kuplan puhjettua taantumaan, jota verotus, protektionismi ja julkisen sektorin kasvattaminen pahensivat.
Erimielisyydet laman synnyn, syvyyden ja pituuden syistä > Keskuspankin vaikutus

Kansantaloustieteen professori Vesa Kanniaisen mukaan keskuspankin virheet olivat syynä siihen, että 1920-luvulla rahan tarjonta kasvoi 70 prosenttia, mikä aiheutti ”pörssi- ja asuntomarkkinakuplan ja lähihistorian pahimman lamakauden”. Sama toistui 2000-luvulla.
Ekonomisti Lawrence W. Reedin mukaan keskuspankki lisäsi rahan tarjontaa yli 60 prosenttia vuoden 1921 puolivälistä vuoden 1929 puoliväliin. Tämä laski korkoja ja nosti osakekurssin pilviin synnyttäen ”iloisen kaksikymmentäluvun”. Vuonna 1929 keskuspankki nosti korkoja ja antoi rahan tarjonnan vähetä lopulta 30 prosenttia kolmessa vuodessa, mikä Reedin mukaan aiheutti deflaation ja laskukauden.
Professori Scott Sumnerin mukaan 1920-luku oli ainoa 1900-luvun deflaatiovuosikymmen Yhdysvalloissa ja vuosien 1927–1929 buumi oli ainoa ekspansio deflaation vallitessa. Nimellinen bruttokansantuote (NBKT) nousi viisi prosenttia, mutta NBKT henkilöä kohden putosi 1920-luvulla kymmenen prosenttia.
Erimielisyydet laman synnyn, syvyyden ja pituuden syistä > Tilapäinen toipuminen

Toipuminen lamasta alkoi kesällä 1932, ja kesäkuuhun 1933 mennessä teollisuustuotanto nousi 50 prosenttia huomattavan deflaation aikana. Kun kesäkuussa 1933 irrottauduttiin kultakannasta, alkoi inflaatio. Sen sijaan työnteko oli vuonna 1934 tuntimääräisesti pienempi kuin vuonna 1932. Kuitenkin vuonna 1939 BKT oli 27 prosenttia trendin alla, mikä professoreiden Harold L. Cole ja Lee E. Ohanian mukaan johtui työmarkkinapolitiikasta, jota ilman työllisyys olisi ollut 20 prosenttia parempi. Presidentti Roosevelt myönsi vuonna 1938 osan hallituksen politiikasta haittaavan toipumista ja palautti työnantajien oikeuden irtisanoa istumalakkoilijoita.
Erimielisyydet laman synnyn, syvyyden ja pituuden syistä > Vertailu muihin lamoihin

Reedin mukaan vuotta 1929 edeltäneet Yhdysvaltain lamat kestivät enintään 4 vuotta, useimmat enintään 2 vuotta. Suuri lama kesti 12 vuotta. Reed syyttää tästä keskuspankin rahapolitiikan lisäksi Hooverin pystyttämiä tulleja (Smoot-Hawley), miljardien yritys- ja maataloustukiaisia sekä Rooseveltin New Dealia, vaikka omassa vuoden 1932 vaalikampanjassaan Roosevelt vielä arvosteli Hooverin runsaita julkisia menoja, korkeita veroja, velkaantumista ja kaupan rajoittamista.
Keynesiläiset ovat arvioineet new dealia suopeammin.[lähde? ]
1930-luvun lama Suomessa

Maailmalla 1930-luvun lamana tunnettua ilmiötä kutsuttiin Suomessa yleisesti pula-ajaksi. Suomessa lama oli melko lyhyt. Elpymistä edisti keynesiläisyyden mukaan markan irrottaminen kultakannasta vuonna 1931. Vuonna 1933 markka liitettiin ”puntaklubiin”, mikä lisäsi vakautta ja ennustettavuutta.[lähde? ]
Aiheesta väitelleen Jarmo Peltolan mukaan 1930-luvun lama merkitsi ennen kaikkea työttömyyttä, työajan lyhennyksiä ja palkanalennuksia. Lama oli Peltolasta vaikutuksiltaan ja seurauksiltaan merkittävämpi ja pitkäaikaisempi kuin aikaisemmin on ymmärretty. 1920-luvun lopulla alkanut lama kesti monessa perheessä pitkälle 1930-luvun jälkimmäiselle puoliskolle. Kokemuksena se asettuu työläissuvuissa jopa Suomen sisällissodan ja toisen maailmansodan rinnalle.
Aiheesta muualla

Kuvia tai muita tiedostoja aiheesta 1930-luvun lama Wikimedia Commonsissa
America's Great Depression – an "Austrian" interpretation by Murray Rothbard (PDF) (englanniksi)
Yhdysvaltain laman aikajana (englanniksi)
Pörssiromahduksen marxilainen tulkinta, James Devine (Arkistoitu – Internet Archive) (englanniksi)
Maatalous 1930-luvun Yhdysvalloissa (Arkistoitu – Internet Archive) (englanniksi)
Keynesin ja Milton Friedmanin näkemyksiä (Arkistoitu – Internet Archive) (englanniksi)
1930-luvun pula ja konikapina Yle Elävä arkisto
Suuri lama lisäsi köyhyyttä koko maailmassa. Kuvassa yhdysvaltalainen perhe Oklahoman Elm Grovessa vuonna 1936. (Kuva: Dorothea Lange.)
KontuFestari

KontuFestari (Kontufest) on Helsingin Kontulassa vuosittain elokuussa järjestettävä kolmipäiväinen kulttuuritapahtuma. Vuodesta 2003 asti järjestetyssä, Itä-Helsingin suurimmassa ja koko Helsingin kolmanneksi suurimmassa kulttuuritapahtumassa on käynyt vuosittain noin 10 000–13 000 kävijää. Tapahtuma on kävijöilleen ilmainen, ja sitä rahoittavat Helsingin kaupunki, Uudenmaan liitto sekä Euroopan aluekehitysrahasto. Tapahtuman järjestäjä on FC Kontu Itä-Helsinki ry, ja yhteistyökumppaneihin kuuluvat Helsingin kaupungin kulttuuriasiainkeskuksen kaupunkikulttuuriyksikkö sekä Helsingin nuorisoasiainkeskuksen Mellunkylän nuorisotyöyksikkö ja Kontulassa sijaitseva, Suomen suurin nuorten toimintakeskus.
KontuFestarin tunnetuimpia esiintyjiä ovat olleet muun muassa Don Johnson Big Band, The Flaming Sideburns, Eino Grön, Jean S., Amorphis, Pelle Miljoona, Tuomari Nurmio ja Mariska. Ulkomailta tulleita artisteja ovat olleet muun muassa Phil Guy, Maurizio (Rock Steady Crew / Ita), B-boy Mouse (UK) ja Kid Skraam (SWE).
Vuoden 2006 ja 2007 KontuFestarin yhteydessä järjestettiin myös Pohjoismaiden suurin hip hop -tapahtuma East Side Summer Jam, joka sisälsi muun muassa UK B-boy Championships -kilpailun Pohjoismaiden ja Baltian karsintakilpailun sekä mittavan määrän suomalaisia hip hop -artisteja. Breikkauskilpailussa Pohjoismaiden ja Baltian parhaat breakdance-ryhmät kilpailivat paikasta UK Championships -kilpailuun, joka on maailmalla lajin arvostetuin maailmanmestaruuskilpailu. Samalla ratkottiin myös breikin Suomenmestaruuksista. Tapahtumassa vuosien saatossa esiintyivät mm. Notkea Rotta, Pyhimys, Kemmuru, Paleface ja Redrama yhdessä Helsinki Swing Big Bandin sekä Mika Myllärin kanssa, Jontti ja Shaka, Stepa, Heikki Kuula, Elastinen (breikkikisan juontajana) sekä mittava joukko Suomen huippu hip hop -DJ:itä kuten Tibbz, DJ Mobster ja Focus.
Vuoteen 2011 tapahtuma oli suosionsa huipulla. Kontulan Kesäiseen Kelkkapuistoon kerääntyi yleisöä jopa useita tuhansia enemmän kuin aikaisempina vuosina, joka johti lieveilmiöihin festivaalialueen ulkopuolella. Tapahtuman päätteeksi syntyi häiriöitä ja häiriköintiä ja lähistöllä sytytettiin poistuvan nuorison toimesta mm. tahallinen pensaikkopalo. Häiriöt vaikuttavat festivaalin rahoitukseen. Festivaalin rahoituksen kuivuessa kasaan vuoden 2011 jälkeen festivaali siirtyi Kontulan Kelkkapuistosta Kontulan ostoskeskuksen alueelle, jossa se on siitä saakka järjestetty vuosittain pienimuotoisempana tapahtumana.
Kyynärlisäke

Kyynärlisäkkeen (lat. olecranon) sijainti kyynärluussa.
Kyynärlisäke (lat. olecranon) on kyynärluun proksimaalinen osa, joka muodostaa kyynärpään. Kyynärluu niveltyy olkaluuhun kyynärlisäkkeestä. Lisäksi kyynärlisäke toimii kolmipäisen olkalihaksen kiinnityskohtana.
Kontturi

Kontturi on seuraavien suomalaisten henkilöiden sukunimi:
Hannu Kontturi (s. 1979), käsikirjoittaja ja ohjaaja
Hulda Kontturi (1906–?), Helsingin käsityöopettajaopiston rehtori
Jaana Sieviläinen (o.s. Kontturi, s. 1982), pituushyppääjä
Kyösti Kontturi (1949–2015), fysikaalisen kemian professori, Venny Kontturin poika
Otro Kontturi (1924–2009), yliopistonlehtori, Ylioppilasteatterin johtaja
Tarja Porkka-Kontturi (s. 1982), pelialan aktiivi ja tuottaja, viestintäjohtaja
Venny Kontturi (1913–1981), kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kohtla-Järve Viru Sputnik

| Kohtla-Järve Viru Sputnik |
| --- | --- |
Perustettu:  2003
Kaupunki:   Kohtla-Järve, Viro
Kotiareena:  Kohtla-Järve Jäähall
Sarjataso:   Meistriliiga
Värit:                
Toimitusjohtaja:   Sergei Konõshev
Päävalmentaja:  Anton Nekrassov
Mestaruudet:  2009–2010
Infobox OKVirheellinen NIMI-arvo: 
Kohtla-Järve Viru Sputnik on virolainen jääkiekkoseura Kohtla-Järveltä. Seura on pelannut Viron pääsarjassa Meistriliigassa, mutta ei ole ottanut siihen osaa kaudesta 2016–2017 kauteen 2020–2021.
Kaudella 2008–2009 joukkue saavutti Meistriliigan hopeaa, ja kaudella 2009–2010 se voitti ensimmäisen mestaruutensa. Kaudella 2021–2022 joukkue jäi runkosarjan viimeiseksi. Kaudella 2023–2024 seuran päävalmentaja on Anton Nekrassov.
Aiheesta muualla

Viru Sputnik Kotisivut
Abhisit Vejjajiva

| Abhisit Vejjajiva> อภิสิทธิ์ เวชชาชีวะ |
| --- | --- |

Thaimaan pääministeri
 17. joulukuuta 2008 – 8. elokuuta 2011  
Monarkki:  Bhumibol Adulyadej
Edeltäjä:  Chaovarat Chanweerakul
Seuraaja:  Yingluck Shinawatra
Henkilötiedot
Syntynyt: 3. elokuuta 1964 (ikä 60) Newcastle upon Tyne, Englanti, Yhdistynyt kuningaskunta
Ammatti:  ekonomisti
Puoliso:  Pimpen Sakuntabhai
Tiedot
Puolue:  Demokraattinen puolue
Uskonto:  buddhalaisuus
 Nimikirjoitus
Aiheesta muualla
www.abhisit.org
Abhisit Vejjajiva (thaiksi อภิสิทธิ์ เวชชาชีวะ, [apʰisit wetɕʰatɕʰiwa], s. 3. elokuuta 1964 Newcastle upon Tyne, Iso-Britannia) on thaimaalainen poliitikko ja demokraattisen puolueen (thaiksi พรรคประชาธิปัตย์, Phak Prachathipat) johtaja vuodesta 2005. Hän toimi Thaimaan pääministerinä vuosina 2008–2011.
Tausta

Abhisit syntyi Britanniassa. Hänen molemmat vanhempansa ovat lääketieteen tohtoreita, ja hän on opiskellut Etonissa ja Oxfordin yliopistossa filosofiaa, politiikkaa ja taloustieteitä. Abhisitilla on sekä Britannian että Thaimaan kansalaisuus.
Abhisit aloitti poliittisen uransa vuoden 1991 vallankaappauksen jälkeisen sotilasjuntan hallituksen terveysministerinä. Vuonna 1992 hänet valittiin Bangkokista Demokraattisen puolueen parlamenttiedustajaksi. Abhisit pyrki puolueen johtoon 2001, jolloin valituksi tuli veteraanipoliitikko Banyat Bantadtan. Puolue kuitenkin hävisi vuoden 2005 vaalit Thaksin Shinawatran Thai Rak Thai -puolueelle, jolloin Banyat erosi ja Abhisit nousi puolueen johtoon.
Pääministerinä

Abhisit valittiin Thaimaan 27. pääministeriksi 15. joulukuuta 2008, ja kuningas vahvisti hänen nimityksensä kaksi päivää myöhemmin.
Pääministerinä > Pääministerin vastaiset mielenosoitukset

Maaliskuussa 2009 entinen pääministeri Thaksin Shinawatra väitti valtakunnanneuvoston puheenjohtaja kenraali Prem Tinsulanondan olleen vuoden 2006 sotilasvallankaappauksen takana, ja että tämä ja neuvoston jäsenet Surayud Chulanont ja Chanchai Likhitjittha päättivät yhdessä armeijan kanssa nostaa Abhisitin pääministerin virkaan. Abhisit kiisti syytökset, mutta sadat tuhannet mielenosoittajat astuivat kaduille vaatimaan Abhisitin, Premin, Surayudin ja Chanchain eroa.
UDD:n johtamat mielenosoitukset uhkasivat estää ASEANin huippukokouksen Pattayalla. Hillitäkseen mielenosoitusten tehoa Abhisit julisti huippukokouspäivän (10. huhtikuuta) yleiseksi vapaapäiväksi, jolloin thaimaalainen uudenvuoden juhla, Songkran, venyi kuusipäiväiseksi. 11. huhtikuuta Abhisit julisti vain muutaman tunnin kestäneen poikkeustilan Pattayalle ja Chonburiin, koska punapaitaiset mielenosoittajat olivat tunkeutuneet ASEANin huippukokoushotelliin ja tehneet kokouksen jatkamisen mahdottomaksi. Seuraavana päivänä Abhisit julisti poikkeustilan suur-Bangkokin alueelle vastauksena jännittyneeseen tilanteeseen hallituksen ja sitä vastustavien mielenosoittajien välillä.
Pääministeriä ja hallitusta vastustavat punapaidat aloittivat uudet mielenosoitukset maaliskuussa 2010. He vaativat parlamentin alahuoneen hajottamista ja uusien vaalien järjestämistä välittömästi. Rauhallisesti sujuneet mielenosoitukset muuttuivat väkivaltaisiksi 10. huhtikuuta 2010. 23 ihmistä kuoli noin 800 loukkaantui.
Aiheesta muualla

Kuvia tai muita tiedostoja aiheesta Abhisit Vejjajiva Wikimedia Commonsissa
Kuubanrastuli

| Kuubanrastuli |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastulit Myadestes
Laji::  elisabeth
Kaksiosainen nimi
 Myadestes elisabeth  (Lembeye, 1850) 
Katso myös
   Kuubanrastuli Wikispeciesissä   Kuubanrastuli Commonsissa 
Infobox OKNimi-testi OKIUCN-testi OK: 
Kuubanrastuli (Myadestes elisabeth) on rastaiden heimoon kuuluva varpuslintu.
Levinneisyys

Kuubanrastulia tavataan Kuubassa ja sitä on kuvattu melko yleiseksi. Laji on luokiteltu silmälläpidettäväksi, koska sen kanta on kuitenkin melko pieni ja sitä tavataan vain pienellä alueella, jota uhkaa sopivien elinympäristöjen häviäminen.
Kolme etsivää ja kiljuva kello

| Kolme etsivää ja kiljuva kello> The three investigators in the mystery of the screaming clock.Alkuperäisteos |
| --- | --- |
Kirjailija:  Robert Arthur
Kieli:  englanti
Genre:  jännitys, etsivät
Julkaistu:  1965
Sivumäärä:  141
Suomennos
Suomentaja:  Risto Toivanen
Kustantaja:  Gummerus
Julkaistu:  1974
Ulkoasu:  sidottu
ISBN:  ISBN 978-951-20-8782-2
Sarja: Kolme etsivää
Edeltävä:  Kolme etsivää ja Pääkallosaari
Seuraava:  Kolme etsivää ja huokaavan luolan arvoitus
Löydä lisää kirjojaKirjallisuuden teemasivulta
Kolme etsivää ja kiljuva kello on Robert Arthurin vuonna 1965 kirjoittama Kolme etsivää-sarjan seitsemäs romaani. Sen suomensi Risto Toivonen ja Suomessa kustansi Gummerus. Suomessa kirjan ensimmäinen painos julkaistiin vuonna 1974. Viimeisin Suomessa julkaistu versio on kolmas painos, joka julkaistiin vuonna 2012.
Juoni > Hahmot

Jupiter "Jupe" Jones: etsivien johtaja. Terävät aivot, hoitaa ajattelutyön
Robert "Bob" Andrews: etsivien kirjuri ja toimistovastaava, työskentelee kirjastolla
Pete Crenshaw: etsivien voimamies, harrastaa judoa ja karatea
Harry: Hadleyn talossa asuva vuokralainen, jonka isä on kirjan alussa syyttömänä vankilassa
Harryn isä: henkivakuutuksia alueella myyvä mies, Harryn isä. Joutui syyttömänä vankilaan
herra Jeeters: Hadleyn talon vuokralainen, joka havittelee vihjeitä
herra Hadley alias A. Clock: entinen radiokuunnelmien kiljuja, joka varasti tauluja ja toimitti Harryn isän vankilaan. Kuoli Etelä-Amerikassa
Hugenay: ranskalainen herrasmiesvaras, joka havitteli tauluja
Koi

Koi tarkoittaa seuraavia asioita:
koit eli koiperhoset (Tineidae), perhosheimo
koikarppi, karpin (Cyprinus carpio) värimuunnos
koi, aamunkoi eli aamunkoitto, auringonnousu
KOI, suomalainen house-musiikkia esittävä duo
Koi, Tampereella vuosina 1879–1881 ilmestynyt sanomalehti
Kovjoen rautatieasema, liikennepaikkalyhenne Koi, valtion rataverkon rautatieliikennepaikka Suomessa
Koi, Galenan studioalbumi vuodelta 2015
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koi”, voi hakea sivunnimihaulla, laajalla sivunnimihaulla tai tekstihaulla.
Kohvakka

Kohvakka on sukunimi, joka on muun muassa seuraavilla suomalaisilla henkilöillä:
Erkki Kohvakka (1937–2018), suunnistaja
Seppo Kohvakka (1946–2014), laulaja-lauluntekijä, evankelista ja pastori
Teemu Kohvakka (s. 1974), jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Krste Velkoski

| Henkilötiedot |
| --- | --- | --- | --- |
Syntymäaika: 20. helmikuuta 1988 (ikä 36)
Syntymäpaikka: Vevčani,  Jugoslavia
Pelipaikka: hyökkääjä
Pituus: 180 cm
Seura
Seura: FK Sarajevo
Pelinumero: 11
Seurat
| Vuodet | Seura | O | (M) |
| 2006–2008 | FK Rabotnički | 56 | (14) |
| 2009 | Metalurg Skopje | 32 | (6) |
| 2010 | Ceahlăul Piatra Neamț | 8 | (1) |
| 2010 | Enosis Neon Paralimni | 11 | (0) |
| 2011–2013 | FK Rabotnički | 92 | (41) |
| 2014–2016 | FK Sarajevo | 54 | (25) |
| 2016 | Incheon United | 24 | (4) |
| 2017 | Nakhon Ratchasima FC | 17 | (3) |
| 2017– | FK Sarajevo | 6 | (1) |
| Yhteensä | Yhteensä | 300 | (95) |
Maajoukkue
| 2014– | Pohjois-Makedonia | 10 | (0) |
 Seurajoukkueuran tilastot kattavat vain kansalliset sarjat, päivitetty 28. elokuuta 2017.  Maajoukkueuran tilastot päivitetty 3. maaliskuuta 2016.
Krste Velkoski (mak. Крсте Велкоски; s. 20. helmikuuta 1988 Vevčani) on pohjoismakedonialainen jalkapalloilija, pelipaikaltaan hyökkääjä. Hän on edustanut FK Sarajevoa kesäkuusta 2017 lähtien.
Hän aloitti uransa FK Rabotničkissa. Vuosina 2006–2008 hän pelasi tämän seuran ykkösjoukkueessa. Vuonna 2009 hän pelasi Metalurg Skopjessa. Maaliskuussa 2010 hän siirtyi Ceahlăul Piatra Neamțiin. Kesäkuussa 2010 hän teki kolmen vuoden sopimuksen Enosis Neon Paralimnissa kanssa. Tammikuussa 2011 hän teki kahden vuoden sopimuksen FK Rabotničkin kanssa. Tammikuussa 2014 hän teki kahden ja puolen vuoden sopimuksen FK Sarajevon kanssa. Maaliskuussa 2016 hän siirtyi Incheon Unitediin. Tammikuussa 2017 hän siirtyi Nakhon Ratchasima FC. Kesäkuussa 2017 hän palasi FK Sarajevoon.
Hän teki debyyttinsä Pohjois-Makedonian maajoukkueessa 5. maaliskuuta 2014 Latviaa vastaan.
Klappe die 2te

| Klappe die 2te Tic Tac Toe |
| --- | --- | --- |

Studioalbumin tiedot
 Julkaistu: 21. huhtikuuta
 Formaatti: CD
 Tuottaja(t): Thorsten Börger
 Tyylilaji: pop, hip hop
 Kesto: 41.41 58.36 (Uusintapainos)
 Levy-yhtiö: BMG Ariola
Listasijoitukset
  1.  1.
Tic Tac Toen muut julkaisut
| Tic Tac Toe 1996 | Klappe die 2te 1997 | Ist der Ruf erst ruiniert... 2000 |
Singlet albumilta Klappe die 2te
 ”Warum?” Julkaistu: 24. helmikuuta 1997  ”Mr. Wichtig” Julkaistu: 23. kesäkuuta 1997  ”Ich wär’ so gern so blöd wie du” Julkaistu: 1. syyskuuta 1997  ”Bitte küss’ mich nicht” Julkaistu: 17. marraskuuta 1997
Klappe die 2te on hip hop -yhtye Tic Tac Toen toinen studioalbumi. Se julkaistiin vuonna 1997 levymerkillä BMG.
Kappaleet

Ich wär’ so gern so blöd wie du – 3.49 (Single-Version)
Mr. Wichtig – 3.41 (Single-Version)
Das geht mir auf’n Sack – 3.22
Warum? – 3.22 (Single-Version)
Große Jungs weinen nicht – 4.13
Ich fühl’ mich A.U. – 3.07
Furz – 3.33
Beruf Sohn – 3.24
Schubidamdam – 3.51
Bitte küss’ mich nicht – 3.56
Warum? (Score-1) – 4.00
I Think You’re Sch… – 3.23
Kappaleet > Uusintapainos

Verpiss’ dich – 4.44 (Ich-vermiss’-dich-Mix)
Warum? – 3.44 (Out-of-Space-Mix)
Mr. Wichtig – 3.48 (Ocean-Drive-Radio-Mix)
Bitte küss’ mich nicht – 5.19 (Guilty-Mix)
Aiheesta muualla

Klappe die 2te discogs.com -sivustolla
Kyynärtanssi

Kyynärtanssi (engl. strip the willow) on nopea maalaistanssi. Suomessa tanssi tunnetaan riehakkaana keskiaikaharrastajien ja liveroolipelaajien suosimana tanssina, lempinimeltään pornopolkka. Nimi tulee Hedningarna-yhtyeen kappaleesta Pornopolka.
Aiheesta muualla

Kyynärtanssi eli pornopolkka (Arkistoitu – Internet Archive). Oulun Keskiaikaseura ry / Mikko Rajanen 1998.
Aborted

| Aborted |
| --- | --- |
 Coolness'tival 2007 live
Tiedot
Toiminnassa:  1995–
Tyylilaji:  death metal
Kotipaikka:  Beveren-Leie, Belgia
Laulukieli:  englanti
Jäsenet:  Sven de Caluwé, laulu   Danny Tunker, kitara   Mike Wilson, kitara   J.B. van der Wal, basso   Ken Bedene, rummut  
Levy-yhtiö:  Century Media Records  
Aiheesta muualla
Kotisivut
Aborted on belgialainen Waregemissa vuonna 1995 perustettu death metal -yhtye. Sillä on levytyssopimus Century Media Recordsin kanssa. Abortedin ensimmäinen julkaistu studioalbumi oli The Purity of Perversion vuonna 1999. Levyjen teemat liittyvät useimmiten ihmismielen pimeään puoleen, kauhuelementein vääristetyn lääketieteen harjoittamiseen ja murhiin. Musiikki on genrelle tyypillisesti hyvin nopeatempoista ja aggressiivista. Tyylillisiä vaikutteita on kuultavissa death/grindcore-yhtye Carcass:lta. Useissa kappaleissa on myös käytetty tehokeinona äänileikkeitä kauhuelokuvista ja sarjamurhaajien haastatteluista. Yhtye on tehnyt kiertueita muun muassa Cryptopsyn ja Morbid Angelin kanssa.